6.9.2022
DA
Den Europæiske Unions Tidende
C 342/119 Onsdag den 16. februar 2022
forbrugerne til at træffe velinformerede, sunde og bæredygtige valg om fødevareprodukter gennem indførelse af obligatorisk, harmoniseret EU- ernæringsmærkning på forsiden af emballagen, som skal være udviklet på grundlag af solid og uvildig videnskabelig dokumentation; glæder sig over fokus på sund ernæring i EU's børnegaranti (46) og opfordrer til en ny EU-handlingsplan om overvægt hos børn; er tilhænger af afgiftsmæssige foranstaltninger, der kan gøre friske fødevarer (såsom frugt og grønt, bælgfrugter og fuldkorn) billigere og mere tilgængelige på nationalt plan, navnlig for personer med lave indtægter; tilskynder medlemsstater til at anvende prissætningspolitikker såsom differentieret moms og markeds­ føringskontrol til at påvirke efterspørgslen på, adgangen til og den prismæssige overkommelighed af fødevarer og drikkevarer med lavt indhold af mættede fedtsyrer, transfedtsyrer, salt og sukker; støtter medlemsstaterne i at revidere de relevante bestemmelser for at begrænse reklame for forsødede drikke og forarbejdede fødevareprodukter med højt indhold af fedtstoffer, salt og sukker, herunder også reklame på sociale medier, og opfordrer Kommissionen til at fremlægge forslag til en altomfattende EU-dækkende forordning om forbud mod reklamer rettet mod mindreårige;
20.
anerkender, at fedme anses for at være en risikofaktor for mange kræftformer, bl.a. tyktarms-, nyre- og brystkræft; opfordrer medlemsstaterne til at bekæmpe fedme aktivt ved at sørge for sunde kostvalg og idrætstilbud, ikke blot ved at oplyse og tilskynde borgerne til at træffe de rette valg, men også ved at inddrage integrerede programmer i primær sundhedsbehandling, der hjælper patienter, som lider af fedme, med at tabe sig på en sund måde; opfordrer Kommissionen og medlemsstaterne til at støtte forskning og innovation i relation til fedme for at beskrive virkningen af bl.a. genetiske faktorer og den menneskelige mikrobiota eller mentale tilstand på kropsvægten og til at finde frem til de mest effektive indgreb;
21. glæder sig over Kommissionens hensigt om at tage fat på forekomsten af kræftfremkaldende stoffer i fødevarer; minder Kommissionen om Europa-Parlamentets beslutning af 8. oktober 2020 (47) med opfordring til at fastsætte strenge juridiske grænser for forekomsten af acrylamid i fødevarer for at beskytte forbrugerne i tilstrækkelig grad, især de mest sårbare, f.eks.
spædbørn og børn; opfordrer indtrængende Kommissionen til hurtigt at fremsætte lovforslag;
22. opfordrer Kommissionen til at imødekomme opfordringerne fremsat i Parlamentets beslutning af 16. januar 2019 om at forbedre Unionens procedure for godkendelse af pesticider;
23. opfordrer medlemsstaterne, de regionale og lokale myndigheder, civilsamfundsrepræsentanter og arbejdsgiverne til at fremme og lette udøvelsen af idrætsaktiviteter livet igennem, hvilket er kendt for at begrænse både forekomst og tilbagevenden af kræft såvel som mentale sundhedsproblemer og for at fremme social inklusion; fremhæver vigtigheden af at gøre det lettilgængeligt og inkluderende for alle at dyrke idræt fra en tidlig alder, især for sårbare grupper, via finansiering af offentlige infrastrukturer, udstyr og programmer; opfordrer medlemsstaterne til at fremme adgang til fysisk aktivitet for indlagte patienter, hvis der foreligger anbefaling hertil fra lægerne;
24. glæder sig over lanceringen af EU's »HealthLifestyle4all«-kampagne, der omfatter fremme af idræt, fysisk aktivitet og sund kost ud over andre nøglesektorer; anbefaler, at skoler sætter sundhedsoplysning på skoleskemaet for at lære børn og unge, hvordan man lever et sundt liv, og gøre dem opmærksom på de europæiske kræftkodeks, og opfordrer til sundhedsoplysning som en integreret del af en socialt fremmende undervisningspolitik;
25. påpeger, at solens stråler indeholder usynlig ultraviolet (UV) stråling, der kan medføre hudkræft; opfordrer derfor Kommissionen til at revidere direktiv 2006/25/EF om arbejdstagernes eksponering for risici på grund af fysiske agenser (kunstig optisk stråling) (48) og at medtage solstråling inden for direktivets anvendelsesområde; støtter en styrkelse af beskyttelsen mod eksponering for UV-stråling på EU-niveau, navnlig gennem arbejdsmiljølovgivningen for arbejdstagere, der arbejder udendørs; glæder sig over Kommissionens tilsagn om at afsøge tiltag vedrørende ultraviolet stråling, herunder
(46) (47) (48)
Kommissionens forslag af 24. marts 2021 til Rådets henstilling om oprettelse af en europæisk børnegaranti (COM(2021)0137).
EUT C 395 af 29.9.2021, s. 32.
EUT L 114 af 27.4.2006, s.
38.